Durando lo sieglo IX, a influencia carolinchia recula a favor d'os suyos vicins ibericos: o rei de Pamplona, Enneco Ariesta, intervién en as guerras de succesión d'o condato, entre que o conte Aznar II Galindez acomoda su filla Sancha con o walí de Uesca, Muhammad al-Tawil. A esbandidura d'o Regno de Pamplona enta lo sud empacha, manimenos, e de traza considerable, l'abance d'iste chicot condato, car li tallaba as rotas d'a reconquiesta.